Sámi Grand Prix 2025

Sámi Grand Prix 2025 lâi Sámi Grand Prix -juoigâm- já lávlumkišto, mon Säämi muusikfestivaal -servi ornij Kuovdâkiäinust Taažâ peln cuáŋuimáánu 12. peeivi 2025. Tot lâi 35. tohe, ko kišto uárnejui. Ive 2025 lâi vuossâmuš kerdi, ko tot ij uárnejum pessijâšlávurduv. Ive 2025 lâi meiddei vuossâmuš kerdi, ko lâi máhđulâš jienâstiđ miätá Sämieennâm. OSCAAL finnij finalist 64 čyegisid juáigusistis Sávrrimus já vuoitij juoigâmuási. Lávlumuási vuoitijn Piera Eira já MÁIJÁ, tastko suoi finnijn 72 čyegisid pitástis Dálkkiid čađa.

Kišto uásálisteeh já pitáh almottuvvojii njuhčâmáánu 7. peeivi 2025. Siämmáá peeivi DAT almostitij ive 2025 nurâldâhskiäru njuolgist muusikpalvâlussáid neetist.

 Tábáhtussaje 
Sámi Grand Prix 2025 uárnejui Báktehárjist Kuovdâkiäinust Taažâ peln. Tobbeen Sámi Grand Prix -kištoh láá uárnejum ovdil-uv.

 Formaat 
Ovdebij iivij náál kištoost lijjii kyehti uási: juoigâmuási já lávlumuási. Kiišton puovtij uásálistiđ, jis pittá lâi monnii sämikielân ige tot lamaš ovdil almostum. 

Cuáŋuimáánu 12. peeivi, ađai okko ovdil pessijâšmarkkânij aalgâ, lávdástii kištottâlleeh pitáinis Báktehárji-maaŋgâtooimâhaalist. Livekonsert lâi máhđulâš čuávvuđ njuolgâ vuolgâttâssân NRK 1:st, NRK TV:st já radio peht. Ive 2025 konsert čaittui vuosmuu tove njuolgâ vuolgâttâssân meid Ruotâ já Suomâ peln. Ruotâ peln livekonsert lâi máhđulâš keččâđ SVT Playst, já Suomâst Yle TV2:st já Yle Areenast. Suomâkielân tom čielgij Xia Torikka. 

Veik vuolgâttâs lâi máhđulâš čuávvuđ kost peri maailmist, jienâstiđ ij pastam ko tuše peri Suomâst, Ruotâst já Taažâst tondiet ko jienâstemvyevih lijjii geoaiđum já jyehi enâmist puovtij kevttiđ tuše ton eennâm jienâstemvyevi.

 Jođetteijeeh 
Ive 2025 kišto jođetteijen láin sämmiliih Maxida Märak já Ole Máhtte Hætta Gaup. Ive 2025 lâi vuossâmuš kerdi, ko Märak jođettij kišto. Gaup vist lâi jođettâm tom meiddei ive 2024. Ovdil livekonsert vuolgâttui Sukkâršooki ruopsis ráánu -ohjelm, mon jođettij Sáárákáisá Seurujärvi.

 Ovdil fiinaal 
Occeeh puohtii vuolgâttiđ pitáidis ive 2024 loopâst roovvâdmáánu 24. peeivist skammâmáánu 25. piäiván. Ive 2025 kiišton vuolgâttuvvojii ohtsis 30 laavlâd já 15 juáigusid, main 6 väljejuvvojii juoigâmuásán já 6 lávlumuásán. Sehe juoigâm- já lávlumuási uásálistei noomah, pitáh já videočuoppâseh almostuvvii njuhčâmáánu 7. peeivi 2025.

Juoigâmuási uásálisteeh
 Staatâ teikkâ eennâm  Uásálistee  Juáigus  Kielâ     OSCAAL  Sávrrimus  orjâlâškielâ    Lajla Renander  Plaave Guehperh  maadâsämikielâ    Johan Anders Bær  Torill  orjâlâškielâ    Oskal Máhte Ántte Máhtte  Mongolia gehččonat  orjâlâškielâ    Heli Aikio  Kyelialmai  anarâškielâ    Johan Ivvár Gaup  Linn Henriette  orjâlâškielâ

Lávlumuási uásálisteeh
 Staatâ teikkâ eennâm  Uásálistee  Pittá  Kielâ     AILO  Vijmak  juulevsämikielâ    Hildá Länsman  Duodjemagiija  orjâlâškielâ    Jovnna Levi  Jovnna fra Tana  orjâlâš- já tárukielâ    Sara Ajnnak  Biäggålmaj  umesämikielâ já eŋgâlâskielâ /   Elin & The Woods (oovtâst Jörgen Stenbergáin)  Máilbmi jorra  orjâlâškielâ    Piera Eira (oovtâst MÁIJÁin)  Dálkkiid čađa  orjâlâškielâ

 Fiinaal 
Fiinaal uárnejui cuáŋuimáánu 12. peeivi Báktehárji-maaŋgâtooimâhaalist Kuovdâkiäinust Taažâ peln.

 Lávdástemoornig 
Finalist artisteh lávdástii čuávuváá oornigist:

 Nr. Artist Pittá Uási 1   Hildá Länsman  Duodjemagiija  lávlumuási  2  OSCAAL  Sávrrimus  juoigâmuási  3   AILO  Vijmak  lávlumuási  4   Oskal Máhte Ántte Máhtte  Mongolia gehččonat  juoigâmuási  5   Elin & The Woods (oovtâst Jörgen Stenbergáin)  Máilbmi jorra  lávlumuási  6   Heli Aikio  Kyelialmai  juoigâmuási  7  Johan Anders Bær  Torill  juoigâmuási  8   Piera Eira (oovtâst MÁIJÁin)  Dálkkiid čađa  lávlumuási  9   Lajla Renander  Plaave Guehperh  juoigâmuási  10  Jovnna Levi  Jovnna fra Tana  lávlumuási  11  Johan Ivvár Gaup  Linn Henriette  juoigâmuási  12   Sara Ajnnak  Biäggålmaj  lávlumuási

 Jienâstem 
Jyehi staatâst lâi jieijâs jienâstemvyehi: Taažâ peln tekstâviestáin, Ruotâ peln Mello-aapi peht já Suomâ peln juo-uv Yle nettisiijđoin teikkâ Yle-aapi peht. Áámmáträäđi adelem jienah já aalmugjienah reknistuvvojii oohtân nuuvt ete aalmugjienâi tiädduárvu lâi 60 % já áámmáträäđi jienâi tiädduárvu 40 %.

 Kišto loppâpuáđus 
Juáigumuásist áámmáträäđi adelij 29 čyegisid Oskal Máhte Ántte Máhtten, mutâ OSCAAL finnij 42 čyegisid telejienâstmist já vuoitij juáigumuási. 

+ Juáigumuási Artist Pittá Čuággáh Rääđi Telejienâstem Ohtsis OSCAAL  Sávrrimus  22  42  64 Oskal Máhte Ántte Máhtte  Mongolia gehččonat  29  28  57 Heli Aikio  Kyelialmai  5  30  35 Johan Anders Bær  Torill  22  24  46 Lajla Renander  Plaave Guehperh  11  21  33 Johan Ivvár Gaup  Linn Henriette  25  26  51

Lávlumuásist áámmáträäđi adelij 31 čyegisid Hildá Länsmanân, mutâ Piera Eira já MÁIJÁ finnijn 51 čyegisid telejienâstmist já vuoittijn lávlumuási. 

+ Lávlumuási Artist Pittá Čuággáh Rääđi Telejienâstem Ohtsis Hildá Länsman  Duodjemagiija  31  31  62 AILO  Vijmak  15  16  31 Elin & The Woods (oovtâst Jörgen Stenbergáin)  Máilbmi jorra  11  19  30 Piera Eira (oovtâst MÁIJÁin)  Dálkkiid čađa  21  51  72 Jovnna Levi  Jovnna fra Tana  29  38  67 Sara Ajnnak  Biäggålmaj  7  16  23

Áillohaš-muusikpalhâšume
Jon Henrik Fjällgren vuoitij ive 2025 Áillohaš-muusikpalhâšume.

 Fáádást eres soojijn 
 Sámi Grand Prix 2025 suomâkielân Yle Areenast
 Sámi Grand Prix 2025 SVT Playst
 Sámi Grand Prix 2025 NRK TV:st

Käldeeh

*